February 23, 2016

ความร่วมมือกับรายการโทรทัศน์

**ชวาร์สคอฟสนับสนุนรายการเรียลลิตี้จากสหรัฐอเมริกา**

**“โปรเจกต์ รันเวย์”**

**เมืองสก็อตสเดล รัฐแอริโซนา สหรัฐอเมริกา –** โปรเจกต์ รันเวย์ (Project Runway) รายการเรียลลิตี้แข่งขันชิงสุดยอดแฟชั่นดีไซเนอร์ ไม่เพียงแต่โด่งดังในสหรัฐอเมริกา แต่ยังได้รับความนิยมในหลากหลายประเทศ และชวาร์สคอฟก็ได้กลายมาเป็นส่วนหนึ่งของรายการยอดฮิตนี้ เมื่อวันที่ 15 กุมภาพันธ์ที่ผ่านมา ชวาร์สคอฟประกาศความร่วมมือกับรายการโทรทัศน์ในสหรัฐอเมริกาเป็นครั้งแรกกับรายการเรียลลิตี้โปรเจกต์ รันเวย์ ออลสตาร์ ทางช่องไลฟ์ไทม์ โดยชวาร์สคอฟเป็นผู้สนับสนุนหลักอย่างเป็นทางการในการดูแลจัดแต่งทรงผมในซีซั่นที่ 5 ซึ่งออกอากาศไปเมื่อวันที่ 11 กุมภาพันธ์ที่ผ่านมา

ในซีซั่นนี้ โปรเจกต์ รันเวย์ ออลสตาร์ ต้อนรับการกลับมาของพิธีกร อลิสสา มิลาโน (Alyssa Milano) พร้อมกับกรรมการ ไอแซก มิซราฮิ (Isaac Mizrahi) และจอร์เจียนา แชปแมน (Georgina Chapman) รวมทั้ง ลินห์ เหงียน (Linh Nguyen) ที่มาร่วมทีมในฐานะหัวหน้าแฮร์สไตลิสต์ เพื่อเนรมิตรันเวย์ลุคให้กับบรรดานางแบบในชวาร์สคอฟสตูดิโอ ที่ประกอบไปด้วยผลิตภัณฑ์ในรุ่น ชวาร์สคอฟ เอสเซน อัลไทม์ (Schwarzkopf essence ULTIME) และ ชวาร์ส- คอฟ สไตลิสต์ อัลไทม์ (Schwarzkopf styliste ULTIME) อย่างครบครัน

“เราตื่นเต้นมากที่ได้เป็นผู้สนับสนุนหลักอย่างเป็นทางการในการดูแลจัดแต่งผม ให้กับรายการโปรเจกต์ รันเวย์ ออลสตาร์ ทางช่องไลฟ์ไทม์” นาดีน เบิร์กเฮ้าส์ ซึ่งรับผิดชอบหน่วยธุรกิจผลิตภัณฑ์สำหรับเส้นผมของเฮงเค็ลในตลาดสหรัฐอเมริกา กล่าว “พวกเรารักที่จะนำเสนอผลิตภัณฑ์ดูแลและจัดแต่งเส้นผมคุณภาพสูงให้กับผู้บริโภคทุกท่าน ซึ่งจะทำให้พวกเขาสามารถสร้างรันเวย์ลุคให้กับตนเองได้ที่บ้าน ดังนั้นการเป็นผู้สนับสนุนให้แก่รายการโปรเจกต์ รันเวย์ จึงเป็นสิ่งที่เหมาะสมที่สุด”

คณะกรรมการรับเชิญประจำซีซั่นนี้ รวมไปถึง คีชา (Kesha) บอย จอร์จ (Boy George) วาเนสซ่า ฮัดเจนส์ (Vanessa Hudgens) และอื่นๆ

ในประเทศไทย โปรเจ็ครันเวย์ ออกอากาศทางช่องทรูอินไซด์ของสถานีเคเบิลโทรทัศน์ทรูวิชั่นส์

###

**เกี่ยวกับ เฮงเค็ล**

เฮงเค็ลดำเนินธุรกิจทั่วโลกด้วยการเป็นผู้นำด้านแบรนด์และเทคโนโลยีในสามกลุ่มธุรกิจ ได้แก่ ผลิตภัณฑ์ซักล้างและผลิตภัณฑ์ในครัวเรือน (Laundry & Home Care) ผลิตภัณฑ์ดูแลความงาม (Beauty Care) และเทคโนโลยีกาว (Adhesive Technologies) เฮงเค็ลก่อตั้งขึ้นเมื่อปี ค.ศ. 1876 (พ.ศ. 2419) โดยครองตำแหน่งผู้นำตลาดโลกทั้งในกลุ่มธุรกิจสำหรับผู้บริโภครายย่อยและกลุ่มธุรกิจภาคอุตสาหกรรมอย่างผลิตภัณฑ์ซึ่งเป็นที่รู้จักกันดี อาทิ เพอร์ซิล ชวาร์สคอฟ และล็อคไทท์ เฮงเค็ลมีพนักงานเกือบ 50,000 คน มียอดขาย 16.4 พันล้านยูโรและกำไรจากการปฏิบัติงานหลังการปรับปรุง 2.6 พันล้านยูโรในปีงบประมาณ พ.ศ. 2557 หุ้นบุริมสิทธิของเฮงเค็ลจดทะเบียนอยู่ในดัชนีหลักทรัพย์ DAX ของเยอรมนี

ข้อมูลเพิ่มเติมกรุณาติดต่อ

**อลิซาเบธ เตียว ประภาศรี วสุหิรัญ**

**โทรศัพท์ +65 6424 7024 0 2684 1551-2 ต่อ** 18

**โทรศัพท์มือถือ +65 6266 1161** 0 2684 1553

**อีเมล** [elizabeth.teo@henkel.com](mailto:elizabeth.teo@henkel.com) prapasri@veropr.com